Kortkerosin piiri Komin tasavallan kartalla.
**Kortkerosin piiri** (ven. Корткеросский район, *Kortkerosski raion*, komiksi Кӧрткерӧс район, *Körtkerös raion*) on kunnallinen itsehallintoalue Komin tasavallassa Venäjällä. Vuonna 1939 perustetun piirin pinta-ala on 19 700 neliökilometriä. Asukkaita on 22 500 (vuonna 2009).

Korkerosin piiri sijaitsee Komin tasavallan eteläosassa. Pohjoisessa se rajoittuu Knjažpogostin piiriin, koillisessa Uhtaan, idässä Ust-Kulomin piiriin, kaakossa Permin aluepiiriin, lounaassa Koigorodokin piiriin sekä lännessä Syktyvkariin ja Syktyvdinin piiriin.

Piiriin kuuluu 18 maalaiskuntaa: Bogorodsk, Bolšelug, Dodz, Keres, Kortkeros, Madža, Mordino, Namsk, Njobdino, Nivšera, Pezmeg, Podjelsk, Podtybok, Poztykeres, Priozjornyi, Ust-Lektšim, Storoževsk ja Vomyn. Hallinnollinen keskus on Kortkerosin kylä, josta on 48 kilometriä tasavallan pääkaupunkiin Syktyvkariin.

Asukkaista on vuoden 2002 väestönlaskennan mukaan 71,7 % komeja, 22,3 % venäläisiä, 2,4 % ukrainalaisia ja 0,8 % valkovenäläisiä.

Talous perustuu metsävarojen käyttöön, lihan ja maidon tuotantoon sekä maataloustuotteiden jalostukseen.

Kortkerosin kylän itäpuolella sijaitsevan Korkerosin piirin Pezmegin maalaiskunnan alueella toimi vuosina 1937-1941 suuri, jopa 26 300 hengen Loktšimlag pakkotyöleirin (Gulag) hallinto. Pakkotyöläisillä teetettiin erityisesti metsätöitä. Leirille joutuneista useita tuhansia menehtyi, esimerkiksi ruuan puutteeseen. Leirin historiasta muistutetaan nykyisin muun muassa Komin kulttuurikartalla.

Paikallislehtenä ilmestyy komin- ja venäjänkielinen *Zvezda* ("Tähti").

Lähteet
-------

1. 1 2 3 4 5  *Respublike Komi – 85 let: Istoriko-statistitšeski sbornik*, s. 228. Syktyvkar: Territorialny organ Federalnoi služby gosudarstvennoi statistiki po Respublike Komi, 2006. ISBN 5-903273-01-7.
2. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g. *gks.ru*.  Arkistoitu 21.10.2011. Viitattu 24.12.2009. (venäjäksi)
3. ↑  *Respublike Komi – 85 let: Istoriko-statistitšeski sbornik*, s. 32. Syktyvkar: Territorialny organ Federalnoi služby gosudarstvennoi statistiki po Respublike Komi, 2006. ISBN 5-903273-01-7.
4. ↑  Karta GULAGa (GULAG-leirien klikattava sijaitikartta Arkangelin, Murmanskin ja Vologdan alueilla, Karjalassa, Nenetsiassa ja Komissa (1929-60)) Ihmisoikeusjärjestö Memorial, memo.ru. Viitattu 21.2.2013. (englanniksi)
5. ↑  Loktšimski ITL (Loktšimlag) (Komin ASST:n Vytšegda joen pohjoisrannalla sijaitsevan Pezmegin kylän GULAG-leiristä 1937-1940 (1941), jolla oli jopa 26300 henkeä) Ihmisoikeusjärjestö Memorial, memo.ru. Viitattu 21.2.2013. (englanniksi)
6. ↑  Pobeg nevozmožen  27.7.2012. Novaja Gazeta, novayagazeta.ru.  Arkistoitu 3.3.2013. Viitattu 21.2.2013. (venäjäksi)
7. ↑  Kulturalnaja karta - Munitsiapalnyi raion Kortkerosski - Gulag Komin tasavallan kansalliskirjasto, nbrkomi.ru.  Arkistoitu 22.5.2017. Viitattu 3.2.2013. (venäjäksi), myös (englanniksi)

Aiheesta muualla
----------------

* Kortkerosin piirin sivusto (Arkistoitu – Internet Archive) (venäjäksi)
* nevozmožen: posjolok Adžerom Kortjerosskogo raiona spustja 75 let posle otkrytija otdelenija GULAGa (2012) (venäjäksi) (komionline.ru)

Komin piirit ja *kaupunkipiirit*
*Inta* •
Ižma •
Knjažpogost •
Koigorodok •
Kortkeros •
Petšora •
Priluzje •
Sosnogorsk •
Syktyvdin •
*Syktyvkar* •
Sysola •
Troitsko-Petšorsk •
Udora •
*Uhta* •
*Usinsk* •
Ust-Kulom •
Ust-Tsilm •
Ust-Vym •
*Vorkuta* •
Vuktyl